text: Test afslører unges aktivitet
  13 juni 2012 kl. 13.08
  Eleverne på Gråsten Skole har deltaget i et af Danmarks største forskningsprojekter om fysisk aktivitet. Nu skal de testes.  
  Hvor langt kan man løbe på 15 sekunder - og hvor længe kan man blive ved? det skal 7. og 8. klasse på Gråsten Skole have testet i dag onsdag og i morgen. Testene er præcis de samme som for 2 år siden. Det er der en god idé i.
  
  Sundere elever? 
  Målet med projektet er at undersøge om ændrede omgivelser og øget opmærksomhed på fysisk aktivitet giver sundere og stærkere elever. Elever på Valdemarskolen i Ribe bliver testet på præcis samme måde for de er Gråsten-elevernes sammenligningsskole. Her har der ikke været flere og bedre tilbud om at være aktiv som på Gråsten skole.
  
  Effekt? 
  Resultaterne vil indgå i en analyse, der skal vise effekten af større fokus på aktiviteter i skoletiden. Således har de store elever på Gråsten skole fået en ny kreativ - og fysisk udfordrende - "legeplads". ligesom lærerne har været igangsættere af lege og aktiviteter.
  